Margot van Geffen

Margot van Geffen (s. 23. marraskuuta 1989 Tilburg) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueessa Lontoossa 2012. Hän saavutti olympiahopeaa Rio de Janeirossa 2016. Hän voitti olympiakultaa Tokion olympialaisissa 2020.

Van Geffen pelasi Alankomaiden maajoukkueessa ensimmäisen maaottelunsa kesäkuussa 2011. Hän on huhtikuuhun 2021 mennessä pelannut 204 maaottelua ja tehnyt niissä 15 maalia. Hän on MM-kilpailuissa voittanut kultaa Den Haagin kotikisoissa 2014 ja Lontoossa 2018. Champions Trophyssa saavutuksina on kultaa vuosina 2011 ja 2018, hopeaa vuonna 2016 sekä pronssia vuosina 2012 ja 2014. EM-kilpailuissa hän on voittanut kultaa vuosina 2011, 2017 ja 2019 sekä saanut hopeaa vuonna 2015 ja pronssia vuonna 2013.

Van Geffen edustaa vuonna 2018 seuratasolla HC Den Boschia. Aiemmin hän on pelannut TMHC Forwardissa ja HC Rotterdamissa. Hän on pelipaikaltaan puolustaja.

Lähteet 

Alankomaalaiset maahockeypelaajat
Alankomaalaiset olympiavoittajat
Vuonna 1989 syntyneet
Elävät henkilöt